Cum verifică un robot sănătatea copiilor de la o grădiniță din Spania.
Robotul verifică sănătatea copiilor la intrarea în grădiniță. Ideea a pornit de la tatăl unui copil chinez înscris la această grădiniță. În China acest tip de robot este folosit de anul trecut.
A sunat clopoțelul ieri în Madrid iar copiii au umplut grădinițele, de dor. Una dintre ele a venit și cu o idee inedită ca măsură de protecție anti-COVID.La intrarea în grădiniță, copiii sunt așteptați de roboțelul Bito. Cei mici trebuie să se uite în ochii robotului și să își poziționeze mâinile pe burta acestuia.Astfel Bito verifică dacă au febră sau erupții pe piele.Educatoare: "Are un senzor de căldură pentru a verifica temperatura, ochii și gura, iar la nivelul stomacului, acolo unde copiii își așează mâinile, robotul verifică dacă este ceva în neregulă. De exemplu, ochi roșii sau dacă gâtul este iritat ori eczeme la nivelul mâinilor."Ideea i-a venit unui tată care are copilul înscris la acea grădiniță. El i-a povestit educatoarei că în China acest tip de robot este folosit încă din 2019.